Merkel ta jaddada bukatar kasuwancin bai daya | Labarai | DW | 24.01.2018
Merkel ta jaddada bukatar kasuwancin bai daya
Shugabar gwamnatin Jamus Angela Merkel, ta caccaki manufofin shugaban Amirka Donald Trump da ke adawa da tsarin kasuwancin bai daya.
A ci gaba da taron tattalin arzikin duniya da ke gudana a birnin Davos na kasar Switzerland, shugabannin duniya na kara jaddada muhimmancin cudanya da juna don karfafa tattalin arziki.
Merkel ta bayyana a taron cewa kebewa da kariya, ba shi ne mafita kan kalubale da ke fuskantar tattalin arzikin kasashen duniya a halin yanzu ba.
"Mun yi imnin cewa tsarin wariya ba zai kaimu ko ina ba, amma batu ne na samar da gurbin kasuwanci da zai habaka tattalin arziki kamar yadda muke fata. Jamus na fatan cimma wannan tsari, idan an yadda cewar kafa gwamnati a Jamus zai taimaka, to tabbas za a samu ci gaba fiye da haka."
Merkel ta bayyana kudirinta na ganin kungiyar Tarayyar Turai ta cimma kulla yarjejeniyar kasuwanci da Birtaniya idan ta fice daga EU, sai dai ta ce kungiyar EU ba za ta sauya matsayar ta a kan wasu tsare-tsaren ballewar Birtaniyar ba.
Kwanan wata 24.01.2018
Rahotanni masu dangantaka Berlin, CDU, Christian Democratic Union, Jamus, Angela Merkel, Donald Trump, Jam'iyyar Die Linke, Jam'iyyar The Greens, AfD
Muhimman kalmomi Merkel, Tattalin arziki, Davos, Trump, Jamus
Permalink http://p.dw.com/p/2rTAS
Davos: Jan hankali kan ganawar Trump da Kagame 26.01.2018
Shugaban Amirka Donald Trump a wannan Juma'a ya gana da takwaransa na kasar Ruwanda Paul Kagame a karon farko bayan kalaman wulakancin da ake zarginsa da furtawa kan kasashen yankin Afrika da Haiti da El Salvador.